دنمارک، بیرلشگن ملتلر تشکیلاتی سهمیه سیدن مهاجر قبول قیلیب آلیش اوچون بیرلشگن ملتلر تشکیلاتی قاچقینلر یوکسک کمیشنرلیگی گه مراجعه قیلدی.
چپگرا حمایه سیده گی سوسیال دموکرات حزبی اقلیت حکومتی، دنمارک نینگ سهمیه سی چوکاتیده قاچقینلرنی قبول قیلیب آلیش گه تیار ایکن لیگینی بیلدیردی.
قاچقینلر و ماسلش وزیری ماتیئاس تیسفایی، دنمارک نینگ جاری ییل جریانیده قاچقین آلیش گه تیار ایکن لیگینی بیرلشگن ملتلر تشکیلاتی مهاجرلر یوکسک کمیشنرلیگی گه بیلدیرگن لیگینی افاده ایتدی.
تسفایی، بو اولکه نینگ قنچه مهاجر قبول قیلیب آله گی نینگ انیق ایمس ایکن لیگینی بیراق کیلگوسی ییلدن باشلب هر ییلی 500 قاچقین قبول قیلیب آله جکلرینی معلوم قیلدی.
دنمارکده 5 جونده بولیب اوتگن سیلاولرده چپگرالر یوتوق قازانر ایکن سوسیال دموکرات حزبی اقلیت حکومیتنی قورگن ایدی.
اقتدارنی راستگرالرنینگ قولیدن آلگن سوسیال دموکراتلر، آلدینگی حکومت تامانیدن چیقریلگن "قاچقینلرنی بیر جزیره ده ییغیشتیریش" دن عبارت قانون لایحه سینی توخته تیب قوییب خارجچی لرگه قره ته قتتیق شرط لرنینگ اورنیده معتدل شرطلر آلیب کیلیش گه باشله گن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
